PTT : ราคาหุ้นที่ปรับขึ้นน้อยจำกัด downside
27 พฤศจิกายน 2564

PTT : ราคาหุ้นที่ปรับขึ้นน้อยจำกัด downside
ปรับเพิ่มคำแนะนำเป็น “ซื้อ” ปรับฐานราคาเป้าหมายเป็นสิ้นปี 2565 ที่ 43.70 บาท จากราคาหุ้นที่ยังปรับขึ้นไม่มาก ซึ่งตอนนี้ PTT ซื้อขายต่ำกว่า BV หรือ –1 เท่า SD
Downside จาก G1 เพื่มสูงขึ้น (ปริมาณผลิตหายไป 500mmcfd 24 เดือนแรก) แต่ส่งผลกระทบเพียงเล็กน้อยต่อ PTT จากการนำเข้า LNG ที่เพิ่มขึ้น
ปี 2565 แนวโน้มแข็งแกร่ง จากราคาน้ำมันและก๊าซรวมถึงค่าการกลั่นที่เพิ่มขึ้น แต่ราคา/ส่วนต่างราคาเคมีภัณฑ์ลดลง ยอดขายของบริษัทย่อยส่วนใหญ่เพิ่มขึ้น YoY
ภาพรวมในปี 2565
PTT มองว่าราคาน้ำมันดิบและก๊าซเฉลี่ยยังคงสูงขึ้น YoY ในปี 2565 ค่าการกลั่นน่าจะเพิ่มขึ้นเล็กน้อยเป็น 4-5 ดอลลาร์ฯ/บาร์เรล อย่างไรก็ตาม ราคาและส่วนต่างราคาของปิโตรเคมีจะอยู่ภายใต้แรงกดดันจากกำลังการผลิตใหม่ในจีนและการส่งออกที่เพิ่มขึ้นของสหรัฐอเมริกา ทั้งนี้ บริษัทย่อยของ PTT ส่วนใหญ่จะได้รับประโยชน์จากอุปสงค์ผลิตภัณฑ์ที่เพิ่มขึ้นในปี 2565 ตามสถานการณ์การแพร่ระบาดของโควิด-19 ที่รุนแรงน้อยลง
มุมมอง KS
ปรับเพิ่มคำแนะนำเป็น “ซื้อ” และปรับฐานราคาเป้าหมายเป็นปลายปี 2565 ที่ 43.70 บาท เพื่อสะท้อนการปรับกำไรและการเปลี่ยนฐานราคาเป้าหมายไปเป็นปลายปี 2565 ทั้งนี้ ด้วย upside ต่อราคาเป้าหมายใหม่ที่สูงขึ้น เราจึงปรับคำแนะนำสำหรับ PTT จาก “ถือ” เป็น “ซื้อ” เราเชื่อว่าราคาหุ้น PTT ที่ปรับเพิ่มขึ้นน้อยในช่วง 12 เดือนที่ผ่านมาจะจำกัด downside ต่อราคาหุ้นในอนาคตหากราคาน้ำมันดิบกลับมาลดลงในปี 2565 ในขณะที่ราคาหุ้น PTT ขณะนี้ซื้อขายด้วย PBV ปี 2565 แค่ 0.98 เท่า หรือ –1 เท่า SD
KS #KSecurities #PTT
เปิดพอร์ตลงทุน >> https://bit.ly/3eC98sz
KS #KSecurities
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp